שמואל מוניץ

שמואל מוניץ (נולד ב-20 בפברואר 1995, כ' באדר א' ה'תשנ"ה) הוא משורר ועיתונאי ישראלי.

ביוגרפיה
מוניץ הוא בנם של ד"ר מאיר מוניץ, המלמד פילוסופיה יהודית באוניברסיטת בר-אילן ומקומות נוספים, ושל איטה מוניץ לבית צנוירט. הוא גדל באלון שבות ולמד בישיבה התיכונית מקור חיים.

נכון ל-2023, מתגורר בירושלים. בטור שפרסם ב-2019 הגדיר את עצמו כ"דתי לייט".

שירה

בשנת 2012 החל מוניץ לפרסם שירים בעיתונים, כמו מוסף "שבת" של מקור ראשון, מוסף "תרבות וספרות" של הארץ ומוסף "24 שעות" של ידיעות אחרונות. נוסף על כך, פרסם שירים בבמות ספרותיות שונות, כמו כתבי העת משיב הרוח, הו!, מאזנים, המוסך, יהי וגלויה. בשיריו הוא מרבה לעסוק בבדידות ובהתמודדות עם אובדן במשפחה, בפרט בעקבות מותם של שני דודיו מצד אמו.

באוקטובר 2019 פרסם מוניץ במוסף גלריה שישי של עיתון הארץ את מחזור השירים "מעשי דינה", העוסק בפגיעה מינית דרך הרשת. שירי המחזור התפרסמו גם באנתולוגיה "וילכו ויבואו בית אישה" שראתה אור בהוצאת טנג'יר ועסקה בפגיעות מיניות.

קריירה עיתונאית
בין השנים 2012 ל-2013 הגיש מוניץ תוכניות רדיו ברשת א' במסגרת רצועת הנוער והסטודנטים "בראש צעיר", וכתב במגזין החודשי מבית עלון השבת עולם קטן.

בשנת 2013 התגייס מוניץ לגלי צה"ל, שבה שירת ככתב ספורט וכעורך. במהלך השירות הגיש פינות ספורט בתוכנית בוקר טוב ישראל וביומן הערב של התחנה, וערך את התוכנית עושים ספורט.

בין השנים 2016 ל-2019 עבד כעורך וכותב ב-ynet ספורט, וכתב למדור הספורט של ידיעות אחרונות. בין 2018 ל-2019 היה חבר מערכת ב"פי האתון" – עיתון הסטודנטים של ירושלים.

בין השנים 2019 ל-2021 עבד כסגן עורך מוצש, מוסף התרבות והפנאי של מקור ראשון. בנובמבר 2021 החל לעבוד כעורך ב-ynet יהדות.

ספריו
 שום נס בחצי התורן, עריכה: ליאת קפלן, הוצאת אבן חושן, 2017
 לוחות הרפאים, עריכה: אלי אליהו, הוצאת פרדס, 2021

קישורים חיצוניים

 
 
 הספד או פלא, אביבית לוי, עיתון 77, גיליון 401, אוגוסט 2018, עמ' 16
 שמואל מוניץ בריאיון לתוכנית "נכון להבוקר" עם אילנה דיין, גלי צה"ל, 11 בפברואר 2021
 שיחה עם שמואל מוניץ בהסכת "סטייט אוף מיינד: מפגשים פסיכולוגיים על הדרך"
 שמואל מוניץ בריאיון לתוכנית הרדיו "מה שכרוך" בכאן תרבות (החל מ־10:34 דקות), 2 ביוני 2021
 
 לוחות הרפאים / שמואל מוניץ, זמן עזיבת הרחם / דביר שרעבי, צור ארליך, מתוך כתב העת השילוח, יוני 2021
 
 תפילת השלג / שמואל מוניץ – השיר השבועי, אילן ברקוביץ', יקום תרבות, 20 בינואר 2022

הערות שוליים 

ירושלים: אישים
משוררים ישראלים
משוררים כותבי עברית
חיילי גלי צה"ל
בוגרי ישיבת מקור חיים
בוגרי האוניברסיטה העברית בירושלים
סגל מקור ראשון
סגל ynet
עורכים ישראלים
עיתונאי ספורט ישראלים
ציונות דתית: אישים
ישראלים שנולדו ב-1995